Cynllunio Gwlad A Thref, Cymru Enwi, cychwyn, cymhwyso a dehongli 1 1 Enw’r Rheoliadau hyn yw Rheoliadau Cynllunio (Adeiladau Rhestredig ac Ardaloedd Cadwraeth) (Cymru) (Diwygio) 2017 a deuant i rym ar 5 Mai 2017. 2 Mae’r Rheoliadau hyn yn gymwys o ran Cymru. 3 Yn y Rheoliadau hyn, ystyr “ Rheoliadau 2012 ” (“ the 2012 Regulations ”) yw Rheoliadau Cynllunio (Adeiladau Rhestredig ac Ardaloedd Cadwraeth) (Cymru) 2012 . Diwygiadau i Reoliadau 2012 2 Mae Rheoliadau 2012 wedi eu diwygio yn unol â’r darpariaethau a ganlyn. Dehongli 3 Yn rheoliad 2(1) yn y lle priodol mewnosoder— ystyr “datganiad achos llawn” (“ full statement of case ”) yw, ac mae’n cynnwys— datganiad ysgrifenedig sy’n cynnwys manylion llawn yr achos— y mae’r ceisydd yn bwriadu ei gyflwyno mewn perthynas â’r cais sydd wedi ei gyfeirio at Weinidogion Cymru o dan adran 12 o’r Ddeddf neu o dan yr adran honno fel y’i cymhwysir gan adrannau 19 neu 74(3) o’r Ddeddf; neu y mae’r apelydd yn bwriadu ei gyflwyno mewn perthynas â’r apêl o dan adran 20 o’r Ddeddf; a copïau o unrhyw ddogfennau ategol y mae’r ceisydd neu’r apelydd yn bwriadu cyfeirio atynt neu eu cyflwyno fel tystiolaeth; . Cyfeirio ceisiadau at Weinidogion Cymru 4 1 Yn rheoliad 3(6) (ceisiadau am ganiatâd adeilad rhestredig neu ganiatâd ardal gadwraeth) hepgorer “neu hysbysiad o gyfeirio at Weinidogion Cymru”. 2 Yn rheoliad 8(5) (defnyddio cyfathrebiadau electronig) ar ôl is-baragraff (ch) mewnosoder— cha anfon neu gyflwyno hysbysiad o gyfeirio, ffeil y cais neu ddatganiad achos llawn o dan reoliad 11A; . 3 Yn rheoliad 8(6)— a yn lle “rhoi neu yn cyflwyno’r hysbysiad”, rhodder “rhoi, cyflwyno neu’n anfon yr hysbysiad, ffeil y cais neu ddatganiad achos llawn”; b yn is-baragraffau (a) a (b), yn lle “neu hysbysiad” rhodder “, hysbysiad neu ddogfen arall”; c yn is-baragraff (c), ym mhob lle y mae’n digwydd, yn lle “ceisydd” rhodder “person”. 4 Ar ôl rheoliad 11 (hysbyseb am geisiadau am waith brys mewn perthynas â datblygiad gan y Goron) mewnosoder— Cyfeirio ceisiadau at Weinidogion Cymru 11A 1 Pan fo cais yn cael ei gyfeirio at Weinidogion Cymru o dan adran 12 o’r Ddeddf neu o dan yr adran honno fel y’i cymhwysir gan adran 19 neu adran 74(3) o’r Ddeddf, rhaid i awdurdod cynllunio lleol, cyn gynted ag y bo’n rhesymol ymarferol— a cyflwyno i’r ceisydd hysbysiad o gyfeirio; a b anfon copi o ffeil y cais at Weinidogion Cymru. 2 Rhaid i’r awdurdod cynllunio lleol anfon copi o’r hysbysiad o gyfeirio at Weinidogion Cymru ar yr un pryd ag y mae’r hysbysiad yn cael ei anfon at y ceisydd. 3 Caiff ceisydd y mae hysbysiad o gyfeirio yn cael ei gyflwyno iddo ddewis cyflwyno datganiad achos llawn i Weinidogion Cymru. 4 Rhaid i geisydd sy’n dewis gwneud hynny anfon— a y datganiad achos llawn fel bod Gweinidogion Cymru yn ei gael o fewn 4 wythnos sy’n dechrau â’r diwrnod y mae’r hysbysiad o gyfeirio yn cael ei gyflwyno; b copi o’r datganiad achos llawn i’r awdurdod cynllunio lleol ar yr un pryd ag y caiff ei anfon at Weinidogion Cymru. 5 Yn y rheoliad hwn— a ystyr “ffeil y cais” (“ application file ”) yw’r cais ynghyd â dogfennau atodol a’r holl ohebiaeth â’r awdurdod cynllunio lleol sy’n ymwneud â’r cais; a b ystyr “hysbysiad o gyfeirio” (“ notice of reference ”) yw hysbysiad— i sy’n rhoi gwybod i’r ceisydd bod y cais wedi ei gyfeirio at Weinidogion Cymru; ii yn achos cais a gyfeirir at Weinidogion Cymru yn unol â chyfarwyddyd o dan adran 12(1) o’r Ddeddf, sy’n nodi’r rhesymau a roddir gan Weinidogion Cymru dros ddyroddi’r cyfarwyddyd; a iii sy’n hysbysu’r ceisydd— aa y caiff y ceisydd gyflwyno datganiad achos llawn i Weinidogion Cymru, os yw’n dewis gwneud hynny; bb os yw’r ceisydd yn dewis cyflwyno datganiad achos llawn, rhaid i Weinidogion Cymru ei gael o fewn 4 wythnos sy’n dechrau â’r diwrnod y mae’r hysbysiad o gyfeirio yn cael ei gyflwyno; ac cc bod rhaid anfon copi o’r datganiad achos llawn (os yw’n gymwys) i’r awdurdod cynllunio lleol ar yr un pryd ag y caiff ei anfon at Weinidogion Cymru. Apelau 5 1 Ar ôl rheoliad 12(1) mewnosoder— 1A Rhaid i geisydd sy’n dymuno apelio yn dilyn methiant awdurdod cynllunio lleol i roi hysbysiad o’i benderfyniad neu hysbysiad o gyfeirio’r cais at Weinidogion Cymru roi hysbysiad o apêl i Weinidogion Cymru ar ffurflen a gafwyd gan Weinidogion Cymru. 2 Yn rheoliad 12(2) yn lle’r geiriau o “Rhaid i geisydd sy’n dymuno” hyd at “roi copi i Weinidogion Cymru o bob” rhodder “Rhaid rhoi datganiad achos llawn gyda’r hysbysiad o apêl a grybwyllir ym mharagraffau (1) ac (1A) a phob”. 3 Ar ôl rheoliad 12(2) mewnosoder— 3 Rhaid i geisydd sy’n dymuno apelio yn erbyn penderfyniad awdurdod cynllunio lleol a grybwyllir ym mharagraff (1) neu’n dilyn methiant awdurdod cynllunio lleol i roi hysbysiad o’i benderfyniad neu hysbysiad o gyfeirio’r cais at Weinidogion Cymru anfon i’r awdurdod cynllunio lleol, cyn gynted ag y bo’n rhesymol ymarferol, gopi o’r hysbysiad o apêl a grybwyllir ym mharagraffau (1) neu (1A) a’r datganiad achos llawn. Amrywio ceisiadau ar ôl hysbysiad o apêl 6 Ar ôl rheoliad 12A mewnosoder— Amrywio ceisiadau ar ôl hysbysiad o apêl 12B 1 At ddibenion adran 21(4A) o’r Ddeddf yr amgylchiad a ragnodir yw bod y cais y mae’r apêl yn ymwneud ag ef yn cynnwys gwall cywiradwy. 2 Mae cais sydd wedi ei amrywio o dan yr amgylchiad a ragnodir ym mharagraff (1) yn destun unrhyw ymgynghori pellach y mae Gweinidogion Cymru yn ystyried ei fod yn briodol. 3 Yn y rheoliad hwn ystyr “gwall cywiradwy” (“ correctable error ”) yw gwall— a sydd wedi ei gywiro er mwyn sicrhau bod yr wybodaeth a gynhwysir yn y cais a’r dogfennau atodol yn gyson; a b nad yw’n addasu hanfod y cais. Darpariaethau trosiannol ac arbed 7 1 Mae paragraff (2) yn gymwys pan fo unrhyw un neu ragor o’r canlynol yn digwydd mewn perthynas â chais a wneir cyn y daw’r Rheoliadau hyn i rym— a cyfeirir y cais at Weinidogion Cymru o dan adran 12 o Ddeddf Cynllunio (Adeiladau Rhestredig ac Ardaloedd Cadwraeth) 1990 neu o dan yr adran honno fel y’i cymhwysir gan adrannau 19 neu 74(3) o’r Ddeddf honno, neu b gwneir apêl. 2 Mae Rheoliadau 2012 yn gymwys i’r cais hwnnw neu’r apêl honno fel pe na bai’r diwygiadau a wneir gan reoliadau 2 i 6 wedi eu gwneud. Jane Hutt Un o Weinidogion Cymru 5 Ebrill 2017